Trelis/gawiki huggingface dataset:
Murchadh MacPhàrlain. Rugadh agus tógadh Murchadh MacPhàrlain nó Bàrd Mhealaboist, i Mealaboist, sráidbhaile beag in aice le Steòrnabhagh, san Eilean Leòdhais. Ar scoil, d’fhoghlaim sé Béarla, Laidin agus roinnt Fraincise ach ní bhfuair sé oideachadh trí Ghaeilge riamh. 
Chuaigh Murchadh ag obair don Tiarna Leverhulme, ar chuid de na scéimeanna a bhunaigh sé ar Eilean Leòdhais, ach nuair a theip air sin, ar nós na mílte eile, chuaigh sé ar imirce go Ceanada. Chaith sé roinnt blianta i Manitoba, áit nár thaithin leis, agus d'fhill sé ar ais abhaile i 1932. Rinne sé a sheirbheis náiseanta idir 1942 agus 1945.
Chaith sé an chuid eile dá shaol i Leòdhas ag obair mar chrochtóir. Níor phós sé riamh.
Tríd an scríbhneoireacht, cuireann Murchadh síos ar an mhéid a chonaic sé agus a d’fhulaing sé féin, i Leòdhas, i gCeanada agus i mblianta an chogaidh.
Fuair cuid dá dhánta aitheantas trí bheith á gcanadh ag bannaí Gaelacha éagsúla, na h-Òganaich agus na Siaraich ina measc. Agus bhuaigh sé gradam as 'Mi le m’ Uillinn' a scríobh nuair a sheinn na h-Oganaich é ag an bhFéile Phan-Cheilteach 1972 i gCill Airne.
Tá dhá leabhar d'filíocht Mhurchaidh foilsithe, An Toinneamh Dìomhair i 1973 agus Dàin Mhurchaidh i 1986.
D’éag sé 7 Samhain, 1982.
Áisíneacht nuachta. Is comhlacht é áisíneacht nuachta a fhostaíonn foirne nuachta in áiteanna éagsúla ar fud na cruinne le nuacht agus eolas eile a bhailiú agus a ullmhú le soláthar ar conradh do mheáin chumarsáide, nuachtáin, irisí, raidió agus teilifís ar fud an domhain.
Is iondúil go soláthraítear an tseirbhís ar cheangal leictreonach nó satailíte. 
Tá Reuters, Bloomberg agus AP ar chuid de na háisíneachtaí nuachta is aitheanta ar fud an domhain.
An Chónaidhm Éireannach. Gluaiseacht neamhspleáchais náisiúnaíoch Éireannach ab ea An Chónaidhm Éireannach ("The Irish Confederation", a bhunaigh baill den ghluaiseacht Éire Óg ar 13 Eanáir 1847 agus a dhealaigh ó Ghluaiseacht na hAisghairme de chuid Dhónaill Uí Chonaill. Chuir an staraí T. W. Moody síos air mar " "the official organisation of Young Ireland"".
Lapita. Is é Na Lapita an t-ainm a thugtar do dhaoine Astrainéiseacha réamhstairiúla a d'fhág fianaise ar a slí bheatha ar roinnt oileán san Aigéan Ciúin, i bhfoirm réada ceirmeacha a théann i dáta ó thart ar 1600 RCR go dtí thart ar 500 RCR. Creideann roinnt seandálaithe gurb iad na Lapita sinsear na gcultúr stairiúil sa Pholainéis, sa Mhicrinéis, agus i gceantair chósta áirithe na Meilinéise. Creideann daoine eile gur dhá chultúr ar leith iad seo a tháinig chun cinn leo féin laistigh de limistéir chomhroinnte. Is é an tréith a aithnítear go stairiúil de chultúr na Lapiteanach ná dearadh geoiméadrach sainiúil ar photaireacht le stampáil fiaclach.
Buamáil Bishopsgate (1993). Ar 24 Aibreán 1993, phléasc buama de chuid an IRA i dtrucail dumpála i gCathair Londan, díreach taobh amuigh 99 Bishopsgate, Londain. 
Dé Sathairn a bhí ann agus ní raibh mórán daoine sa cheantar, agus tugadh rabhadh chomh maith. D'ainneoin sin maraíodh fear mí-ámharach, grianghrafadóir de chuid "News of the World", Ed Henty, agus gortaíodh 44 eile.
Scriosadh an túr NatWest, Séipéal Naomh Ethelburga agus go leor eile. Rinne luach £350 milliún de dhamáiste, damáistí suntasacha agus an t-onsaí sceimhlitheoireachta is costasaí riamh i Sasana.
Cúiseamh.
I measc daoine eile, bhí James Cyril ‘Dublin Jimmy’ McGuinness freagrach as an ionsaí, Ach níor cúisíodh riamh é (fuair sé bás sa bhliain 2019).
Chuir McGuinness tús lena shaol mar choirpeach sna 1980idí. Agus é i bpríosún i Sasana, chuir McGuinness aithne ar bhaill den IRA. Dúirt sé go gcuideodh sé le feachtas s’acu. Mí Aibreáin 1993, b'eisean a thiomáin an leoraí a raibh buama ann isteach go Bishopsgate (agus timpeall in aois 28 nó 29 dó ag an am). Scríobh David Shayler, iarchomhalta de chuid MI5: “Two months after the Bishopsgate attack, police issued a photofit. It was clearly McGuinness. By that time he had gone on the run to the Irish Republic. There was no chance of extraditing him.”
Kevin Magnussen. Is tiománaí Danmhargach de chuid Fhoirmle a hAon é Kevin Jan Magnussen (Gaeilge: "Caoimhín Mac Mághnais"). Tugtar K-Mag air mar leasainm. Rugadh i Roskilde, An Danmhairg é ar 5 Deireadh Fómhair 1992. I 2022, ghlac sé páirt i gCraobh Dhomhanda Foirmle a hAon leis an bhfoireann Hass. Thiomáin sé le McLaren agus Renault roimhe sin.
Saol pearsanta.
Is mac le Jan Magnussen é. Phós sé Louise Gjørup in 2019. Tá iníon amháin acu.
Vladimir Solovyov (iriseoir). Is iriseoir Rúiseach, láithreoir teilifíse, scríbhneoir agus bolscaire de chuid na Rúise é Vladimir Rudolfovich Solovyov (Rúisis: "Владимир Рудольфович Соловьёв", a rugadh 20 Deireadh Fómhair 1963). Bíonn sé ina ancaire ar an seó teilifíse "Tráthnóna Domhnaigh le Vladimir Solovyov" (Rúisis: "Вечер с Владимиром Соловьёвым") ar "Россия-1" (Gaeilge: An Rúis-1).
Rassemblement National. Is páirtí polaitíochta sa Fhrainc é an Rassemblement National ('Slógadh Náisiúnta' nó RN), nó an Front National (Fronta Náisiúnta nó FN) mar a bhíodh (roimh 2018). Díríonn teaghlach mór le rá sa pholaitíocht, na 'Le Pen', an páirtí ó na 1970idí go dtí inniu.
Tá an páirtí i bhfad amach ar an eite dheis. Cur in aghaidh na hinimirce is ea cuid mhaith de shaothar an RN. 
Stair.
Bhunaigh Jean-Marie Le Pen an páirtí sa bhliain 1972.
Ón mbliain 2011 amach, tá iníon le Jean-Marie Le Pen, Marine Le Pen, ina ceannaire ar an RN.
Sa bhliain 2017, bhí scrios déanta ar na mórpháirtithe polaitiúla, an Páirtí Sóisialach agus 'Les Républicains', agus d'éirigh an RN lárnach sa chóras polaitíochta sa bhFrainc, chomh maith gluaiseacht Émmanuel Macron, "La République en Marche".
Cé go bhfuil borradh faoin ngluaiseacht sna blianta 2018-2022, ní léir go bhfuil pobal na Fraince sásta glacadh go hiomlán lena bhfealsúnacht. Ní raibh acu ach seacht suíochán ag an RN as an 577 suíochán sa gcomhthionól náisiúnta le linn 2017-2022 (ionadaíocht chionmhar agus comhghuaillíochtaí polaitiúla ar bith).
Edgar de Wahl. Múinteoir Gearmánach Baltach, matamaiticeoir agus teangeolaí ab ea Edgar Alexei Robert von Wahl nó de Wahl (23 Lúnasa 1867 – 9 Márta 1948). Tá an-cháil air as a bheith ina chruthaitheoir Interlingue (ar a dtugtar "Occidental" ar feadh a shaoil), teanga dhúchasach nádúraíoch bunaithe ar na teangacha Ind-Eorpacha, a foilsíodh ar dtús i 1922.
Jill Dando. B'iriseoir agus léitheoir Sasanach í Jill Wendy Dando. Rugadh í i Weston-super-Mare ar 9 Samhain 1961. Dúnmharaíodh í ag a baile ar 26 Aibreán 1999. Ní bhfuarthas amach riamh cé a dhúnmharaigh í .
Maciej Karasiński. Oifigeach agus taidhleoir Polannach is ea Maciej Karasiński (rugadh sa bhliain 1977 i Vársá é). Ó 2021 ar aghaidh, tá sé ina Ard-Stiúrthóir in Aireacht Gnóthaí Eachtracha na Polainne.
Curriculum vitae.
Fuair Maciej Karasiński céim le céadonóracha i gcaidreamh idirnáisiúnta eacnamaíoch agus polaitiúil ó Scoil Eacnamaíochta Vársá (1996-2001). Rinne sé staidéar freisin ag Institiúid Clingendael sa Háig (2004) agus ag Scoil Náisiúnta an Riaracháin Phoiblí sa Pholainn (2004-2005).
In 2011, thosaigh sé a chuid oiliúna taidhleoireachta agus consalaí ag Aireacht Gnóthaí Eachtracha na Polainne. Ó 2002 go 2003, rinne sé intéirneachtaí in Washington agus Nua-Eabhrac. Ó 2003 go 2005, bhí sé ag obair i Rannóg na hEorpa san Aireacht Gnóthaí Eachtracha agus é freagrach as caidreamh leis an Laitvia, leis an Eastóin agus leis an bhFionlainn. In 2005, rinneadh Rúnaí Cúnta Stáit de, bliain ina dhiaidh sin d’aistrigh sé go dtí an post le haghaidh cúrsaí a bhaineann leis an Ríocht Aontaithe agus le hÉirinn. Ó 2007 go 2012, bhí sé ag obair in Ambasáid na Polainne chuig an Ísiltír sa Háig, lena n-áirítear mar leas-ionadaí don Eagraíocht um Thoirmeasc ar Airm Cheimiceacha. Idir 2012 agus 2014, bhí sé ag obair mar chomhairleoir agus príomhchomharleoir i Rannóg an Bheartais Slándála, agus é freagrach as comhar slándála le Stáit Aontaithe Mheiriceá. Sa tréimhse idir 2014 agus 2019, bhí sé ag obair i mBuanionadaíocht Phoblacht na Polainne chuig an Aontas Eorpach sa Bhruiséil, áit a bhí sé ag feidhmiú, inter alia, mar ionadaí de chuid Phoblacht na Polainne ar an gCoiste Polaitiúil agus Slándála. In 2019, chuaigh sé ar ais go dtí an Aireacht Gnóthaí Eachtracha i Vársá, áit ar ghlac sé le post mar Leas-Stiúrthóir, agus ansin Stiúrthóir, ag Oifig an Aire. Ón 13 Aibreán 2021, bhí sé ag obair mar Ard-Stiúrthóir de chuid na hAireachta Gnóthaí Eachtracha.
Labhraíonn sé Polainnis, Béarla, Fraincis agus Rúisis.
Seirbhís Oideachais Leanúnaigh agus Scileanna (SOLAS). Is é An tSeirbhís Oideachais Leanúnaigh agus Scileanna (SOLAS) an ghníomhaireacht stáit a bhfuil an dualgas air chun earnáil Bhreisoideachais agus Oiliúna a thógáil chun todhchaí na hÉireann a thiomáint chun cinn. Tá athrú ar an earnáil bhreisoideachais á stiúradh ag SOLAS trí chláir a chistiú, a chomhordú agus tacú leo atá dírithe ar riachtanais ár bhfoghlaimeoirí, ár bhfostóirí agus ár sochaí.
Eagraíocht.
Bunaíodh SOLAS ar 27 Deireadh Fómhair 2013. Tá a shainordú leagtha amach san AN tACHT BREISOIDEACHAIS AGUS OILIÚNA, 2013. I measc feidhmeanna eile amhail taighde, faireachán agus comhordú ar sholáthar breisoideachais agus oiliúna, cuireann sé airgead ar aghaidh freisin chuig boird oideachais agus oiliúna agus comhlachtaí eile atá ag gabháil do sholáthar clár breisoideachais agus oiliúna.
Bunaíodh na sé déag bhord oideachais agus oiliúna (BOOanna) ar lánscor na 33 Coiste Gairmoideachais (CGO). Ag thart ar an am céanna díscaoileadh FÁS freisin, an t-údarás náisiúnta oiliúna agus fostaíochta a bunaíodh i 1987. Ghlac an Roinn Coimirce Sóisialaí an fhreagracht ó FÁS as Seirbhísí Fostaíochta Pobail agus breis 800 iarfhoireann FÁS. Sa bhliain 2014, tugadh chun críche go rathúil aistriú an iar-Líonra d’Ionaid Oiliúna FAS, a 600+ ball foirne agus áiseanna oiliúna chuig na boird oideachais agus oiliúna nuabhunaithe.
Cuireann BOOanna a fhaigheann cúnamh deontais ó SOLAS thart ar 270,000 áit ar fáil ar 20,000+ cúrsa breisoideachais agus oiliúna in aon bhliain amháin. 
Riarann ​​SOLAS córas printíseachta na hÉireann freisin. Foilsíonn SOLAS plean seirbhísí bliantúil ina leagtar amach cad iad na cúrsaí breisoideachais agus oiliúna a chuirfear ar fáil sna sé BOO déag in aon bhliain amháin agus cé mhéad a chosnóidh na cúrsaí sin.
Buamáil Guernica (1937). Tharla buamáil Guernica, i dTír na mBascach, ar an 26 Aibreán 1937 le linn Chogadh Cathartha na Spáinne.
Scriosadh trí cheathrú den bhaile agus maraíodh na céadta (ar a laghad) ar an lá fuilteach úd,
Thug Hitler agus Mussolini tacaíocht do na Faisistigh de chuid Franco le linn an chogaidh. D'ionsaigh na buamadóirí ón ón Aviazione Legionaria agus ón Léigiún Condor den Luftwaffe an baile Bascach, agus cuireadh turgnamh i gcrích, táithí a bhí tábhachtach le linn an Dara Cogadh Domhanda, 
Samhailchomhartha.
Don chéad uair riamh, scriosadh cathair ón aer. Mar sin tá tábhacht shiombalach ag baint leis an ruathar buamála ar an lá úd inniu.
Rinne Picasso an múrmhaisiú "Guernica" mar fhreagairt ar eachtraí an 26 Aibreán agus cuireadh ar taispeáint sa Phailliún Spáinneach é.
Níl mórán den seanbhaile ársa fágtha sa lá atá inniu ann, taobh amuigh de chúpla foirgneamh mar an tseaneaglais i lár an bhaile, a sheas go dúshlánach in éadan bhuamadóirí Hitler agus Mussolini.
Jenna Coleman. Is ban-aisteoir Sasanach í Jenna-Louise Coleman. Rugadh í i mBlackpool ar 27 Aibreán 1986.
Deoise. I rialachas eaglaise, is í an deoise nó oifig an easpaig an ceantar eaglasta faoi dhlínse easpaig.
Stair.
Níos déanaí, tháinig athrú suntasach ar eagrú Impireacht na Róimhe. Rinneadh na cúigí a fhoroinnt agus ansin tháinig siad chun bheith bainteach in aonaid níos mó, an deoise (Laidin: "dioecesis", ón téarma Gréigise "διοίκησις", a chiallaíonn "riarachán"). Tugadh stádas dlíthiúil don Chríostaíocht i 313 le Forógra Milano (Laidin: "Edictum Mediolanense"). Thosaigh eaglaisí á n-eagrú féin ina ndeoisí bunaithe ar na ndeoisí sibhialta, ní ar na ceantair impiriúla réigiúnacha is mó. Ba mhinic na deoisí seo a bheith níos lú ná na cúigí. Sa bhliain 380 A.D., d'fhógair Teodaisias I an iad Chríostaíocht ina reiligiún oifigiúil san Impireacht. Thug Constaintín I i 318 an ceart do dhlíthithe cásanna cúirte a aistriú ó na uathucúirteanna sibhialta chuig na heaspaig. Caithfidh gur ar éigean a tháinig an scéal seo slán le linn aimsir Flavius Claudius Iulianus, 361–363. Ní chloistear faoi chúirteanna Easpaig arís san Oirthear go dtí 398 agus san Iarthar i 408. Bhí cáilíocht na gcúirteanna seo íseal, agus ní raibh siad saor ó amhras mar fuair Easpag Alecsandria Troas amach go raibh an chléir ag déanamh brabús truaillithe uathu. Mar sin féin, bhí an-tóir ar na cúirteanna seo mar go bhféadfadh daoine lucht ceartas tapa a fháil gan táillí a bheith ghearradh orthu. Ní raibh aon pháirt ag Easpaig sa riarachán sibhialta go dtí gur chaill na comhairlí baile, ag dul in olcas, mórán údaráis do ghrúpa de ‘dhaoine suntasacha’ comhdhéanta de na comhairleoirí is saibhre, daoine cumhachtacha agus saibhre a bhí díolmhaithe go dlíthiúil ó bheith ag gníomhú ar na comhairlí, lucht an airm a bhí scortha, agus na easpaig, iar-AD 450. De réir mar a thit Impireacht an Iarthair sa 5ú haois, ghlac easpaig in Iarthar na hEorpa páirt níos mó den ról a bhí ag na n-iar-ghobharnóirí Rómhánacha. Tharla forbairt chomhchosúil, cé nach raibh an oiread céanna, san Oirthear, áit ar choinnigh an Impireacht Bhiosántach an fearas riaracháin Rómhánach den chuid is mó. Sa lá atá inniu ann, tá go leor deoise, cé gur foroinnt níos déanaí iad, tar éis teorainneacha rannán riaracháin na Róimhe a chaomhnú le fada an lá. Maidir leis an Gall, tá sé tugtha faoi deara ag Bruce Eagles "go raibh sé coitianta go leor sa bhFrainc le fada an lá gurb iad na deoisí meánaoiseacha, agus a "gcomhphagi", comharbaí díreacha críochach na "" Rómhánacha ."
Scleranthus annuus. Is speiceas de phlanda bláthanna é Scleranthus annuus san bhfine Caryophyllaceae ar a dtugtar cabhair Mhuire i nGaeilge. Is planda nádúrtha é san Eoraip, san Áise, agus san Afraic Thuaidh, agus tá aithne air ar fud an domhain mheasartha mar speiceas tugtha isteach agus fiaile choitianta. Fásann sé i go leor cineálacha gnáthóg, go minic i gceantair corraithe.
Cur síos.
Is luibh bhliantúil nó dhébhliantúil é "Scleranthus annuus" le gais leatha ilchraobhacha íseal suas le 15 cm ar fad ag fás ó socfhréamh. Tá na duilleoga cosúil le snáthaid nó le cruth líneach le pointí géara righin. Tá na duilleoga eagraithe go hurchomhaireach i bpéirí timpeall an ghais agus bíonn siad comhtháite le chéile ag na bunanna. Tarlaíonn bláthanna i bpéirí nó i dtriopaill beaga suas le cúig cinn. Tá easpa peitil ar na bláthanna ach tá cailísí clog-chruthach de sheipil glasa peitil orthu.
Dáileadh agus gnáthóg
Bróicéir. I gcúrsaí gnó, bíonn an bróicéir ina idirghabhálaí idir díoltóirí agus ceannaitheoirí.
Kim Gordon. Is ceoltóir Meiriceánach í Kim Althea Gordon. Rugadh í i Rochester, Nua-Eabhrac ar 28 Aibreán 1953.
Saol pearsanta.
Phós sí Thurston Moore i 1984. Scar siad in 2011 agus fuair siad colscaradh in 2013. Tá iníon amháin acu.
Osuna. Is bardas Spáinneach é Osuna, i gCúige Sevilla, Andalucía i ndeisceart na Spáinne. 
I scannán Michelangelo Antonioni El Reportero, dúnmharaíodh an carachtar darb ainm Locke (bhí Jack Nicholson sa pháirt) in Hotel de la Gloria san bhardas, cé gur scannánaíodh an radharc i Vera, i gCúige Almería.
Tíreolaíocht.
Tá 59,142 heicteár sa bhardas Osuna, arna dháileadh idir na tailte La Campiña, ísealchríocha agus créanna, a úsáidtear le haghaidh feirmeoireachta tirime agus ar an taobh eile an Sierra Sur (Subbética) le oragrafaíocht níos sléibhtiúla, atá tiomanta go bunúsach do shaothrú garráin olóige.
Geimhrí fuara le siocháin agus samhraí teo, gur féidir le teocht chomh hard le 40 ° cé go bhfuil na teochtaí íosta fionnuar, agus is féidir leis na teochtaí suas le 9 °C a bhaint amach.C, cé go bhfuil na híosteochtaí fionnuar, le teocht ard.s sainairíonna é a aeráid geimhreadh fuar le sioc agus samhraí te, le huasmhéideanna ar féidir leo 40 a bhaint amach °C, cé go bhfuil na híosmhéideanna fionnuar, agus is féidir leis na teochtaí 9 °C a bhaint amach. Sa gheimhreadh, bíonn an teocht fuar, agus is féidir le huasmhéideanna timpeall 10 °C agus íosmhéid a shroicheadh -5 °C a bhaint amach, ag cur i láthair níos mó ná 40 lá de shiocháin bhliantúla le titim sneachta anois is arís.
Pegasus (earraí spiaireachta). Is earraí spiaireachta é Pegasus a d'fhorbair an chuideachta cibear-armála Iosraelach an "NSO Group", ar féidir a shuiteáil faoi cheilt ar fhóin phóca (agus gléasanna eile) a bhfuil an chuid is mó leaganacha de iOS agus Android ar siúl acu. 
Tá Pegasus in ann leas a bhaint as leaganacha iOS suas go 14.6, trí leas a bhaint as cliceáil nialasach. 
Ón bhliain 2022, bhí Pegasus in ann teachtaireachtaí téacs a léamh, glaonna a rianú, pasfhocail a bhailiú, rianú suímh, rochtain a fháil ar mhicreafón agus ceamara na sprice, agus faisnéis a bhailiú ó aipeanna. 
Ainmnítear an earraí spiaireachta as Pegasus, capall sciathánach mhiotaseolaíocht na Gréige. Is víreas ríomhaire chapall na Traí é is féidir a sheoladh “ag eitilt tríd an aer” chun fón póca a ionfhabhtú. 
Thángthas ar Pegasus i mí Lúnasa 2016, tar éis d'iarracht suiteála teipthe a bheith déanta ar iPhone de ghníomhaí cearta daonna, rud a chuir tús le himscrúdú inar nochtadh sonraí faoin earraí spiaireachta, a chumais, agus na leochaileachtaí slándála a bhain sé leas as. Ba chúis le tuairisciú suntasach sna meáin chumarsáide an nuacht faoin spiaireacht. 
Tugadh an "most sophisticated" ionsaí ar fhón cliste riamh air, agus b’é an chéad uair a bhain cianshaothrú mailíseach úsáid as éalú as príosún chun rochtain gan srian a fháil ar iPhone.
Douglas J. Feith. Bhí Douglas Jay Feith (a rugadh 16 Iúil 1953) ina Leas-rúnaí Cosanta do Bheartas d'uachtarán na Stát Aontaithe George W. Bush, ó Iúil 2001 go Lúnasa 2005. Is comhalta sinsearach é ag Institiúid Hudson, meitheal mhachnaimh choimeádach.
Tá cur síos ar Feith mar ailtire de chuid Chogadh na hIaráice. Roimh an gcogadh, bhí ról lárnach aige i gcur chun cinn an éilimh go raibh caidreamh oibriúcháin ag réimeas Saddam Hussein le al-Qaeda (cé nach raibh mórán fianaise inchreidte ar a leithéid de chaidreamh ag an am). Dúradh i dtuarascáil Ard-Chigire an Pheinteagáin an méid seo a leanas faoi ​​ghníomhaíochtaí Frith; " (Feith's office) developed, produced, and then disseminated alternative intelligence assessments on the Iraq and al Qaida relationship, which included some conclusions that were inconsistent with the consensus of the Intelligence Community, to senior decision-makers." 
Pearsanta.
Rugadh Feith do theaghlach Giúdach i Philadelphia, Pennsylvania, duine de thriúr clainne le Rose (née Bankel) agus Dalck Feith. Bhí a athair ina bhall den Betar, ógeagraíocht athbhreithnitheach Shíónach, sa Pholainn, agus marthanóir ón Uileloscadh a chaill a thuismitheoirí agus a sheachtar deartháireacha sna sluachampaí géibhinn Naitsíocha . Tháinig Dalck go dtí na Stáit Aontaithe le linn an Dara Cogadh Domhanda agus d'éirigh sé ina fhear gnó, dhaonchara, agus bhronntóir don pháirtí Poblachtach . 
D’fhás Feith aníos i bPáirc Elkins, cuid de Cheltenham Township, bruachbhaile de chuid Philadelphia . D’fhreastail sé ar Central High School Philadelphia, agus ina dhiaidh sin d’fhreastail sé ar Ollscoil Harvard, áit ar bhain sé a chéim amach magna cum laude sa bhliain 1975 . Lean sé ar aghaidh go dtí Ionad Dlí Ollscoil Georgetown, ag fáil a Juris Doctor magna cum laude i 1978 . Tar éis dó céim a bhaint amach, d’oibrigh sé ar feadh trí bliana mar aturnae leis an ngnólacht dlí Fried, Frank, Harris, Shriver &amp;amp; Jacobson LLP .
Gairmréim.
A chuid oibre mar Dhaonlathach.
D'oibrigh Feith ar fhoireann an tSeanadóra Henry M. Jackson i 1975 sula ndeachaigh sé ar aghaidh ag obair ar fheachtas Elmo Zumwalt i gcoinne an tseanadóir leithscaraigh Harry Byrd, Jr. Bhuaigh Byrd, neamhspleách ó 1970, ar Zumwalt, ó Pháirtí na nDaonlathach, 57–38%.
ÁIS. Bunaíodh Áisíneacht Dáileacháin Leabhar (nó ÁIS) sna 1970idí chun foilseacháin Ghaeilge a dháileadh go náisiúnta agus go hidirnáisiúnta. Cuireann Áis seirbhís dáileacháin ar fáil d’fhoilsitheoirí Gaeilge agus cinntíonn soláthar leabhar Gaeilge ar an mhargadh. 
Sa bhliain 2020, dáileadh 200,000 leabhar ar níos mó ná 250 siopa leabhar ar fud na tíre agus thar lear. 
Le linn 2020, rinne ÁIS luach €1.6 milliún de leabhair Ghaeilge agus leabhair dhátheangacha a dháileadh. San áireamh san fhigiúr sin tá leabhair a bhaineann le gach seánra, idir leabhair do pháistí, théacsanna acadúla agus neart leabhar filíochta.
Sa bhliain 2022, dúirt foilsitheoirí go raibh an cur chuige ó thaobh na teicneolaíochta atá ag ÁIS “go hiomlán as dáta” agus nach leor ar chor ar bith ionadaí díolacháin amháin a bheith “ar an mbóthar” ag an áisíneacht le freastal ar an tír ar fad.
Seán Hayes (idirdhealán). Is ainm athbhríoch é Seán Hayes. Is féidir leis baint:
Mapúitsigh. Is grúpa eitneach Meiriceá Theas iad na Mapúitsigh.
Eamonn McCann. Is gníomhaí agus polaiteoir Éireannach é Eamonn McCann. Rugadh é i nDoire ar 10 Márta 1943. Ba chomhalta den Tionól Reachtach é don Feabhal ó 2016 go 2017. Is sóisialaí é.
Eagarfhocal. Is éard atá i gceist le eagarfhocal ná alt ina mbeachtaítear cén seasamh atá ag nuachtán i leith ábhar spairne éigin.
Bob McGrath. Ba aisteoir Meiriceánach í Robert Emmet "Bob" McGrath, a rugadh sa bhliain 1932 - 4 Nollaig 2022.
Cailleadh é sa bhaile tar éis stróc. Bhí sé 90 mbliain d'aois.
Andrew Fahie. Is polaiteoir Briotanach de chuid Oileáin Bhriotanacha na Maighdean é Andrew Alturo Fahie atá ina Phríomhfheidhmeannach ar Oileáin Bhriotanacha na Maighdean ó 26 Feabhra 2019. Tá sé ina chathaoirleach ar Pháirtí Oileáin na Maighdean (Béarla: "Virgin Islands Party") freisin.
Páirtí Oileáin na Maighdean. Is páirtí polaitíochta de chuid Oileáin Bhriotanacha na Maighdean é Páirtí Oileáin na Maighdean (Béarla: "Virgin Islands Party") . Tá sé faoi stiúir an iar-Aire Andrew Fahie faoi láthair. Is é an páirtí polaitíochta gníomhach is sine sna hOileáin seo, agus tá níos mó olltoghcháin (seacht gcinn) buaite aige ná aon pháirtí polaitíochta eile in Oileáin Bhriotanacha na Maighdean .
Pyotr Kropotkin. Ainrialaí Rúiseach, sóisialaí, réabhlóidí, eacnamaí, socheolaí, staraí, zó-eolaí, eolaí polaitiúil, geografaí daonna, fealsamh, agus gníomhaí a mhol cumannachas ainrialach ab ea Pyotr Alexeyevich Kropotkin, nó sa Ghaeilge mar Peotar Cropóitcin (Rúisis:"Пётр Алексе́евич Кропо́ткин", traslitriú "Pëtr Alekseevič Kropotkin"))
Rugadh Cropóitcin i dteaghlach uasaicmeach a bhí i seilbh na talún, agus d'fhreastail sé ar scoil mhíleata agus ina dhiaidh sin bhí sé ina oifigeach sa tSibéir, áit ar ghlac sé páirt i roinnt turas geolaíoch. Cuireadh i bpríosún é mar gheall ar a ghníomhaíocht sa bhliain 1874 agus d’éirigh leis éalú dhá bhliain ina dhiaidh sin. Chaith sé 41 bliain ina dhiaidh sin ar deoraíocht san Eilvéis, sa Fhrainc (áit ar cuireadh beagnach ceithre bliana i bpríosún é) agus i Sasana. Agus é ar deoraíocht, thug sé léachtaí agus d’fhoilsigh sé go forleathan faoi an t-ainrialachas agus tíreolaíocht. D’fhill Kropotkin ar an Rúis tar éis Réabhlóid na Rúise i 1917, ach bhí díomá air faoi stát nua na mBoilséiveach.
Daniel Kritenbrink. Is taidhleoir Meiriceánach é Daniel Joseph Kritenbrink a bhí ina Rúnaí Cúnta Stáit do Ghnóthaí na hÁise Thoir agus an Aigéin Chiúin ó Mheán Fómhair 2021 i leith. Roimhe seo bhí sé ina Ambasadóir na Stát Aontaithe go Vítneam ó 2017 go 2021.
Oideachas.
D’fhreastail Kritenbrink ar Ardscoil Ashland-Greenwood, Nebraska, sular ghnóthaigh sé Baitsiléir Ealaíon san eolaíocht pholaitiúil ó Ollscoil Nebraska ag Kearney agus Máistir Ealaíon ó Ollscoil Virginia.
Gairmréim.
Tá Kritenbrink ina bhall de Sheirbhís Eachtrach na Stát Aontaithe ó 1994 agus bhí poist shinsearacha aige sa Roinn Stáit agus i gComhairle Slándála Náisiúnta na Stát Aontaithe.
Chríochnaigh sé go leor turais thar lear i mBéising, i dTóiceo, i Sapporo agus i gCathair Chuáit . I measc a thascanna i Washington bhí sé ina Chúntóir Foirne don Rúnaí Cúnta Stáit do Ghnóthaí an Neasoirthear agus ina Stiúrthóir Oifig Gnóthaí na Síne agus na Mongóile ag an Roinn Stáit. D’fhóin sé ansin mar Leas-Cheann Misean ag Ambasáid na SA i mBéising ó 2013 go 2015, agus ina Stiúrthóir Sinsearach um Ghnóthaí na hÁise ag an gComhairle Slándála Náisiúnta ó 2015 go 2017.